2

Հավելված 

ԾՐԱԳԻՐ
Հայաստանի Հանրապետության ներքին գործերի նախարարության միջազգային համագործակցության վարչության միջազգային համագործակցության
 պլանավորման և ծրագրերի իրականացման բաժնի
փորձագետի կողմից իրականացվող աշխատանքների
 
1. Ներգրավման դեպքը և հիմնավորումները․
Հայաստանի Հանրապետության ներքին գործերի նախարարության (այսուհետ՝ Նախարարություն) միջազգային համագործակցության վարչության (այսուհետ՝ Վարչություն) միջազգային համագործակցության պլանավորման և ծրագրերի իրականացման աշխատանքների ծավալների կտրուկ ավելացմամբ պայմանավորված անհրաժեշտություն է առաջացել ներգրավել պայմանագրային հիմունքներով համապատասխան փորձագետ:
    
  2․  Փորձագետին ներկայացվող պահանջները․
1. Բարձրագույն կրթություն.
1. հայերենի իմացություն․ 
1. աշխատանքային ստաժ չի պահանջվում․
1. համապատասխան ոլորտի իրավական ակտերի իմացություն և անհրաժեշտ             տեղեկատվության տիրապետում․
1. համակարգչով և ժամանակակից այլ տեխնիկական միջոցներով աշխատելու ունակություն:
      
   3․  Աշխատանքների իրականացման ժամանակահատվածը․

    Փորձագետը ներգրավվում է մինչև 1 (մեկ) տարի ժամկետով։

   4․ Աշխատանքների ակնկալվող արդյունքը․
1. մասնակցում է օտարերկրյա պետությունների համապատասխան գերատեսչությունների, միջազգային, պետական և այլ կառույցների հետ համագործակցության պլանավորման, ռազմավարական, նպատակային և դրամաշնորհային ծրագրերի մշակման աշխատանքներին.
2. մասնակցում է ծրագրային անհրաժեշտ փաստաթղթերի ու դրանց նախագծերի մշակման աշխատանքներին.
3. մասնակցում է ծրագրերի կատարողականների հաշվետվությունների, վերլուծական, տեղեկատվական և այլ փաստաթղթերի պատրաստման աշխատանքներին.
4. մասնակցում է միջազգային համագործակցության արդյունավետության բարձրացման նպատակով հանդիպումների, գիտաժողովների, սեմինարների, կոնֆերանսների և այլ միջոցառումների կազմակերպման աշխատանքներին.
5. մասնակցում է միջազգային համագործակցության ոլորտում անհրաժեշտ տեղեկատվության վերլուծության, մշակման, ինչպես նաև ամփոփման, համապատասխան հաշվառուման աշխատանքներին․ 
6. մասնակցում է Վարչության կողմից համակարգվող ծրագրերի և առնչվող փաստաթղթերի թարգմանության աշխատանքներին.
7. մասնակցում է Բաժնի պետի հանձնարարությամբ Հայաստանի Հանրապետությունում և օտարերկրյա պետություններում կազմակերպվող և Վարչության կողմից համակարգվող ծրագրերին առնչվող քննարկումներին, խորհրդակցություններին և այլ միջոցառումներին:
5․ Հաշվետվությունների ներկայացման և դրանց գնահատման արդյունքների    ամփոփիչ ժամկետները․
1) Փորձագետի կողմից կատարված աշխատանքների վերաբերյալ հաշվետվությունը ներկայացվում է կիսամյակային կտրվածքով՝ մինչև կիսամյակին հաջորդող ամսվա 5-ը և ամոփիչ փուլ։
2) Կատարված աշխատանքի արդյունքը գնահատվում է բավարար, լավ կամ գերազանց: 

   6․ Աշխատանքների գնահատման չափանիշները․
1. ծրագրերի կատարողականների հաշվետվություններ, վերլուծական, տեղեկատվական և այլ փաստաթղթեր.
2. հավաքագրել, վերլուծել միջազգային համագործակցության ուղղությամբ ներկայացված տեղեկատվությունը և արդյունքները.
3. միջազգային համագործակցության ուղղությամբ ձեռք բերված տեղեկատվություն, մշակված փաստաթղթերի փաթեթներ, տվյալների էլեկտրոնային շտեմարաններ.
4. դիտողություններ և առաջարկություններ արտաքին քաղաքականությանն առնչվող համապատասխան մարմիններից ստացված տեղեկատվության ուսումնասիրության արդյունքների վերաբերյալ. 
5. Վարչության կողմից համակարգվող ծրագրերի և առնչվող փաստաթղթերի թարգմանություն։



